दधिकांदो महोत्सव का जुलूस लक्ष्मीनारायण मंदिर से शुरू हुआ। भगवान मुरली मनोहर का अभिषेक किया गया। इसके उपरांत दधिकांदो महोत्सव की शोभायात्रा बड़ी धूम-धाम एवं आकर्षक साज-सज्जा के साथ प्रारंभ हुई। श्री जालपा भगत मण्डली द्वारा भगवान की महाआरती की गई। श्री बजरंग बाल रामायण समाज, मस्तराम अखाड़ा, राजयोग केन्द्र की संचालिका लक्ष्मी बहन के द्वारा, प्रजापति ब्रम्हकुमारीज ईश्वरीय विश्वविद्यालय, अर्चना सोनी, अपना रामायण समाज, सतीश मोर केटर्स, मनोहर शिशु मंदिर, कटनी ब्लड डोनर, मिलन ब्लड डोनर एवं गौसेवा समिति एवं ओपी एलाउन्सर, सुशी बरसैंया, रूपेश पहारिया, गोलू नामदेव के द्वारा स्वचालित एवं जीवित झांकियां प्रस्तुत की गईं। चल समारोह में बधाई उत्सव कमेटी के सदस्य एवं पदाधिकारियों द्वारा सुंदर-सुंदर झांकी भी लगाई गईं। दधिकांदो महोत्सव में चार-चांद लगाने के लिए मांझी व्यायाम शाला-जबलपुर द्वारा व्यायाम, सतगुरू अखाड़ा द्वारा झाझंर प्रदर्शन, श्री महामाया हनुमान व्यायाम शाला, सिवनी पायल चंद्रास द्वारा आंख पर पट्टी बांधकर कर प्रदर्शन किया गया। चल समारोह में विशेष आकर्षण पंथी नृत्य बेमेतरा छत्तीसगढ़), नवीन साहू ग्रुप सागर द्वारा बधाई डांस, गौरता नृत्य, स्वरागनी नृत्य कैंट जबलपुर द्वारा गरबा एवं अहीर नृत्य, अक्षय निगम द्वारा कचीपुड़ी नृत्य, रोहित एण्ड द्वारा अत्यंत आकर्षक एवं मनोहर नृत्य चल समारोह में प्रस्तुत किया गया। कौतुक वेशभूषा, ग्वाला मंडली, चाचर मंडली भी आकर्षण का केंद्र रहीं।